cyanic-selkie/wikianc huggingface dataset:
Saules kauja
Sekas
Pēc Saules kaujas no Zobenbrāļu ordeņa kontrolētās teritorijas atkrita sāmsalieši, zemgaļi un daļa kuršu. Vācu ordeņa lielmestrs Hermans no Zalcas bija izšķīries par labu Zobenbrāļu ordeņa pievienošanai Vācu ordenim vēl pirms Saules kaujas iznākuma uzzināšanas, taču apvienošanos kavēja Dānijas karaļa prasības. Tikai pēc Zobenbrāļu ordeņa sūtņa Gerlaka Rota ierašanās Viterbo pie pāvesta ar ziņām par Saules kaujas iznākumu šis jautājums tika galīgi atrisināts. Pāvests pret apvienošanās atļauju prasīja atdot Dānijas karalim atņemto Ziemeļigauniju, kas arī tikai izdarīts. Rezultātā 1237. gada 14. maijā, Romas pāvests Gregorijs IX parakstīja rīkojumu par ordeņu apvienošanu.
Rietumkazahstānas apgabals
Rietumkazahstānas apgabals ir viens no Kazahstānas apgabaliem. Tā galvaspilsēta ir Orala (Uraļska) ar 210 600 iedzīvotājiem. Apgabals robežojas ar Krieviju un Atirau un Aktebes apgabalu. Cauri apgabalam no Krievijas uz Kaspijas jūru plūst Urāla. Rietumkazahstānas apgabals ģeogrāfiski atrodas gan Eiropā, gan Āzijā.
Vēsture
1801. gadā Krievijas impērijas ķeizars Pāvils I atļāva pieciem tūkstošiem ģimeņu hana Bukeja vadībā no Kazahu hanistes pārcelties uz teritoriju starp Jaikas un Volgas upēm. Līdz 1845. gadam pusautonomu apgabalu dēvēja par Bukeja ordu (بوكەي ورداسى, Бөкей Ордасы) jeb Ieksējo ordu (Внутренняя Орда), kas administratīvi bija daļa no Astrahaņas guberņas.
Desmitgade
Desmitgade (dažreiz arī dekāde) ir 10 gadu laika intervāls. Ar terminu "desmitgade" bieži vien tiek apzīmēti tie desmit gadi, kuri sākas vienādi, piemēram, 1960. gadi ir desmitgade, kurā ietilpst visi gadi no 1960. gada līdz 1969. gadam. Dažreiz arī ar desmitgadi saprot laika posmu, kas ir par vienu gadu pabīdīti uz priekšu. Jau minētajā piemērā tas būtu no 1961. gada līdz 1970. gadam.
Termins desmitgade arī tiek brīvi lietots, lai apzīmētu jebkurus 10 gadus. Piemēram, ja persona ir dzimusi 1883. gadā, tad šī cilvēka pirmā dzīves desmitgade būs no šī gada līdz 1893. gadam.
Pāvels Šteinbors
Pāvels Šteinbors (dzimis Rīgā kā Pāvels Černuha ) ir latviešu futbolists, spēlē vārtsarga pozīcijā. Latvijas futbola izlases dalībnieks. Pašlaik (2022) pārstāv Latvijas Virslīgas klubu FK RFS.
Klubos
Karjeru uzsācis Skonto FC 2001. gadā, taču 2004. gadā pārgājis uz FK Jūrmala. 2008. gadā līdz sezonas beigām tika izīrēts Anglijas čempionāta klubam Blackpool FC. Tajā viņš spēlēja kopā ar citu latvieti Kasparu Gorkšu, tomēr pirmās komandas sastāvā neaizvadīja nevienu spēli. Pēc īres beigām atgriezās Latvijā un pārgāja uz FK Liepājas Metalurgs. 2009. gadā kļuva par Latvijas Virslīgas čempionu.
pievienojās Dienvidāfrikas klubam Golden Arrows. Sezonu sāka kā kluba pamatvārtsargs, taču sezonas otrajā pusē zaudēja vietu sākumsastāvā. 2013. gada jūlijā Šteinbors pārcēlās uz Polijas Ekstraklasa klubu Zabžes "Górnik". Komandā nospēlēja divas sezonas, aizvadot vairāk nekā 50 spēles. Pirms 2015.—2016. gada sezonas pievienojās Kipras klubam Nea Salamina. Sezonā aizvadīja 16 spēles Kipras Pirmajā divīzijā. Pēc sezonas beigām atgriezās Polijā, parakstot līgumu ar Gdiņas "Arka". Kluba sastāvā nospēlēja četras sezonas. 2017. gadā kļuva par Polijas kausa ieguvēju. Pēc 2019.—2020. gada sezonas klubs atstāja augstāko līgu, un Šteinbors pārgāja uz citu Polijas klubu Bjalistokas "Jagiellonia". Tajā aizvadīja divas sezonas.
2022. gada jūnijā pievienojās Virslīgas klubam FK RFS.
Izlasē
Spēlējis gan Latvijas U-19, gan U-21 izlašu sastāvos. Latvijas pieaugušo izlasē debitējis draudzības spēlē pret Ziemeļīriju. Daudzas reizes pieteikts spēlēm kā izlases rezerves vārtsargs. Šteinbors atzīts par 2019. un 2020. gada Latvijas labāko futbolistu. Pēc 2023. gada 28. marta 2024. gada Eiropas čempionāta kvalifikācijas spēles pret Velsu kopā ar Artūru Zjuzinu pārkāpa komandas disciplīnu un uz nākamo spēli abi vairs netika izsaukti.
Dire Straits
Dire Straits bija britu rokgrupa, kas izveidojās pēc postpanka ēras beigām 1970. gadu beigās, grupa darbojās laika posmā no 1977. līdz 1995. gadam. Grupas sastāvā bija Marks Noflers (vokāls un vadošā ģitāra), viņa jaunākais brālis Deivids Noflers (ritma ģitāra un bekvokāls), Džons Ilslijs (basģitāra un bekvokāls) un Piks Viters (bungas un perkusijas). Grupa kļuva par vienu no visu laiku komerciāli veiksmīgākajām grupām, tās ieraksti tikuši pārdoti vairāk nekā 120 miljonos kopiju.
Grupa ir ieguvusi vairākas balvas, tai skaitā trīs BRIT balvas, četras Grammy balvas un divas MTV Video Music balvas. Grupas slavenākās dziesmas ir Sultans of Swing, Romeo and Juliet, Tunnel of Love, Private Investigations, Money for Nothing, Walk of Life, So Far Away un Brothers in Arms. Grupa izdeva sešus studijas albumus.
Rūmciems
Rūmciems ir ciems Ventspils novada Puzes pagastā. Izvietojies pagasta vidusdaļā Upatvalka krastos 4,2 km no pagasta centra Blāzmas, 40 kmno novada centra Ventspils un 162 km no Rīgas. Apdzīvotajā vietā ietilpst 4 viensētas. Rūmciemā atrodas vēja ģeneratoru parks.
Nī
Nī (N,ν;gr) - grieķu alfabēta 13. burts. Grieķu alfabēta skaitļu pieraksta sistēmā, tam ir nozīme 50. Cēlies no feniķiešu burta — nun. No burta "nī" cēlies latīņu alfabēta burts N un Kirilicas alfabēta Н.
Seno grieķu valodā — nū (νυ).
Mazo nī (\nu) burtu bieži jauc ar mazo ipsilona (\upsilon) burtu; atšķirība burta apakšējā daļā: burtam nī apakša ir asa, bet ipsilonam — apaļa.
Ar mazo ν apzīmē:
Alba
Alba var būt:
Austrumāzija
Austrumāzija ir pasaules reģions, kurš atrodas Āzijas austrumu daļā. Austrumāzijas platība ir 11 839 074 km2 un tajā dzīvo apmēram 1 555 784 500 iedzīvotāju (131 iedz./km2). Austrumāzijas lielākā valsts ir Ķīna un tās platība ir 9 597 000 km²
Austrumāzijas valstis
Austrumāzijā pavisam atrodas astoņas valstis:
Ilūkstes novada ģerbonis
Ilūkstes novada ģerbonis — apstiprināts.
Krapes pagasts
Krapes pagasts ir viena no Ogres novada administratīvajām teritorijām. Robežojas ar sava novada Madlienas, Lēdmanes pagastiem un Aizkraukles novada Bebru, Kokneses, Aizkraukles un Skrīveru pagastiem.
Daba
Pagasta mežainums ir 41%.
Ezeri
Pagastā atrodas arī Ogres novada lielākais ezers — Lobes ezers.
Vēsture
Sākoties baznīcas reformai Vācijā, katolicismu vācu pārvaldītajās zemēs sāk nomainīt luterisms. No 1636. gada līdz 1644. gadam Kokneses - Krapes draudzes mācītājs bija J. G. Rēhehūzens (arī Rēhūzens). Viņš sprediķoja arī latviski un 1644. gadā sarakstīja pirmo zināmo latviešu valodas gramatiku.
18. gadsimta sākumā pēc Ziemeļu kara Vidzeme un līdz ar to arī Krapes apkaime nonāca Krievijas sastāvā. Plosījās arī sērgas un mēra epidēmijas, kas paņēma daudzu cilvēku dzīvības. 1804. gadā tika uzcelta Krapes luteriskā baznīca (pārbūvēta 1857. gadā), kur skatāma Kārļa Hūna gleznotā altārglezna "Kristus Ģetzemanes dārzā". 19. gadsimta 40. gados Vidzemē masveidā notika latviešu zemnieku pāreja pareizticībā. 1891. gadā Krapē tika uzcelta parezticīgo baznīca.
1935. gadā Rīgas apriņķa Krapes pagasta platība bija 56,6 km² un tajā dzīvoja 989 iedzīvotāji. 1945. gadā pagastā izveidoja Krapes ciema padomi, ko gan 1947. gadā likvidēja, bet 1949. gadā, līdz ar pagasta likvidēšanu, atjaunoja. Krapes ciems ietilpis Ogres apriņķī (1947—1949) un Ogres rajonā (pēc 1949. gada). Krapes ciemam 1964. gadā pievienoja Viskaļu ciema Ļeņina kolhoza teritoriju, 1977. gadā — daļu likvidētā Plāteres ciema teritorijas. 1990. gadā ciemu reorganizēja par pagastu. 2009. gadā Krapes pagastu kā administratīvo teritoriju iekļāva Ogres novadā.
Iedzīvotāji
84% iedzīvotāju ir latvieši, 11% krievi. 48,8% iedzīvotāju ir vīrieši, 51,2% — sievietes.
Apdzīvotās vietas
Lielākās apdzīvotās vietas ir Krape (pagasta centrs), Lobe un Krapes muiža.
Salvador
Salvador var būt:
Patriks
Patriks var būt:
Ričards Patriks
Ričards Patriks (dzimis ) ir amerikāņu rokmūziķis. Patriks ir grupas Filter līderis, tāpat viņš ir grupas Army of Anyone izveidotājs un ir bijis Nine Inch Nails koncertgrupas ģitārists.
Biķernieku trase
Biķernieku trase ir motoru sporta sacīkšu trase, kas atrodas Rīgā, Biķernieku mežā.
Vēsture
1960. gadā pēc vairāku iespējamo variantu izpētes un novērtēšanas, kas atrodas Rīgas teritorijā, trasei par vispiemērotāko atzina 15 hektārus lielo zemes gabalu Biķerniekos. Šī jaunās trases atrašanās vieta bija zināma jau no starptautisko motokrosu laikiem. 1962. gadā tika uzsākta trases projektēšana. Par sporta kompleksa direktoru iecēla Eduardu Kiopi, bet projekta vadītājs bija Gunārs Binde. Tika pieaicināta arī speciālistu grupa: Pēteris Dzenis, Jānis Roops, Kārlis Rība un Vilnis Vasulis. Īstenojamā projekta pirmajā kārtā tika iecerēts izveidot meistarības apli un kartodromu, bet otrajā kārtā ātruma apli sacensībām. Trases būvniecības laikā tika pieaicināti sportisti Kārlis Ošiņš un Arnolds Dambis.
1966. gada janvārī tika uzsākta trases būvniecība. Pirmie sarežģījumi radās kartodroma un starta vietas izveidē, jo tur bija purvs un pazemes avoti, tādēļ vietām nācās purvu izrakt līdz pat septiņu metru dziļumam un piebērt to ar vairākiem desmitiem  tūkstošu kubikmetru smilšu. Daudzus darbus, ko trases būvniecības laikā nebija iespējams paveikt ar tehnikas palīdzību, paveica paši sportisti ar ģimenēm kā arī daudzi brīvprātīgie. Tehniskie un kvalitātes inspektori arī bija paši sportisti, kas vairākkārt izbraukāja trases līkumus, kurus nepieciešamības gadījumā vēlāk pārtaisīja.
tika atklāta sporta bāzes pirmā kārta ar sacensībām 3580  metrus  garajā  moto meistarības aplī. Sacīkstes norisinājās 50, 125, 175 un 350 cm3 motociklu klasēs, līdz 350 cm3 un līdz 750 cm3 motociklu ar blakusvāģi klasēs, tāpat savā starpā sacentās automobilisti, kartingisti, mopēdisti un riteņbraucēji.
1967. gadā pabeidza trases otro kārtu, kas sevī ietvēra 3662 metrus garo ātruma apli autosportam. atklāja lielo apli. 1974. gadā atklāja motobola laukumu, kas kļuva par A grupas PSRS meistarsacīkšu arēnu. Pēc diviem gadiem riņķī motobola laukumam atklāja arī spīdveja sacīkšu celiņu. 1989. gadā moto stadionā norisinājās pirmais radio vadāmo automodeļu Eiropas čempionāts.
Laikā, kad nenotiek organizēti pasākumi, trase brīvi pieejama publikai. Ziemā trase tiek izmantota slēpošanai.
Trases apsaimniekošanu šobrīd veic Ceļu satiksmes drošības direkcija.
Motosporta muzejs
Pie Biķernieku trases, S. Eizenšteina ielā atrodas Motosporta muzejs, kur ir izstādīta vēsturisko sacīkšu spēkratu ekspozīcija. Ekspozīcija sastāv no automobiļiem, moto tehnikas un formulām, kas ir piedalījušās sacensībās no 20. gadsimta 60. gadiem līdz pat mūsdienām. Īpašie muzeja eksponāti ir 1962. gadā ražotais sacīkšu ZIL 112 S, Jāņa Allika VAZ-2105 un Kārļa Ošiņa sacīkšu motocikls.
Ščecina
Ščecina (pl), vēsturiski arī Štetina jeb Štetīne (de, la), ir pilsēta Polijas ziemeļrietumos pie Baltijas jūras, Rietumpomožes vojevodistes centrs netālu no Oderas grīvas. Lielākā Polijas osta. Kuģu būves centrs. Sena pilsēta, no kuras apbūves gan maz saglabājies, jo pilsēta stipri nopostīta Otrā pasaules kara laikā.
Volkswagen Lupo
Volkswagen Lupo ir Vācijas uzņēmuma Volkswagen pilsētas tipa automašīna. Modeli ražoja no 1998. gada līdz 2005. gadam. Lupo konkurenti bija Ford Ka, Opel Agila un Fiat Seicento. 2005. gadā Lupo ražošanu pārtrauca, un tā vietu ieņēma Volkswagen Fox. Lupo ar savu mini dizainu un degvielas ekonomiju ir ieguvis trīs balvas.
Ščecina
Vēsture
Ščecina pastāvējusi kā sena rietumslāvu apmetne vismaz no 8. gadsimta. 10. gadsimta beigās Polijas karalis Meško I pievienoja pilsētu Polijai un centās kristīt iedzīvotājus, tomēr 1005. gadā notika pagānu sacelšanās, un iedzīvotājus izdevās pievērst kristietībai tikai 1124. gadā. 12. gadsimta beigās pilsētā ieradās daudz ieceļotāju no dažādām Svētās Romas impērijas daļām, un Ščecina mainīja savu slāvisko raksturu un kļuva par vācisku pilsētu. No 1295. gadam līdz 1464. gadam Ščecina bija Šcecinas hercogistes galvaspilsēta. Tā kļuva par lielu graudu, sāls un siļķu tirdzniecības centru, jo atrodas izdevīgā vieta — Oderas grīvā. 16. gadsimtā Ščecinā ieradās daudz hugenotu bēgļu, kuri deva jaunu impulsu pilsētas attīstībā.
Trīsdesmitgadu kara laikā Šcecinu ieņēma zviedru karaspēks. Pēc Vestfālenes miera līguma nosacījumiem pilsēta kļuva par Zviedru Pomerānijas galvaspilsētu. Zviedru valdīšanā Ščecina neattīstījās, jo bija atgriezta no galvenajiem tirgiem. Pilsētas stāvokli pasliktināja vairāki kari ar Brandenburgu, kura centās iegūt pilsētu. 1720. gadā Ščecinu iekļāva Prūsijas Karalistes Brandenburgas daļas sastāvā. Pilsēta kļuva par Prūsijas lielāko jūras ostu, izdevīgi tirgojoties ar graudiem un oglēm no Silēzijas. Iedzīvotāju skaits strauji auga no 6000 1720. gadā līdz 58 000 1861. gadā. Attīstījās rūpniecība — metalurģija, kuģubūve.
Otrā pasaules kara laikā Ščecina bija liels militārās rūpniecības centrs (piemēram, šeit armijas vajadzībām tika ražotas automašīnas Stoewer), tāpēc 1944. gadā vairākos britu uzlidojumos Ščecina tika nopostīta (65% procentu ēku, visa osta un pilsētas centrs). 1945. gada 26. aprīlī Sarkanā armija pēc sīvām kaujām ieņēma pilsētu. Pēc kara, pamatojoties uz Jaltas un Potsdamas konferenču lēmumiem, Šcecina tika piešķirta Polijai. Vācu iedzīvotāji tika padzīti uz Vāciju, bet pilsētā ierodas poļi, arī no PSRS anektētajiem Polijas austrumu apgabaliem (sevišķi daudz no Viļņas apkārtnes).
1970. gada decembrī, tāpat kā Gdaņskā un Gdiņā, arī Ščecinā notika plaši strādnieku nemieri. Tika nodedzināts Polijas komunistu (PASP) birojs un padomju konsulāts. 1980. gada augustā Ščecina, sevišķi tās kuģu būvētava, bija viena no arodapvienības "Solidaritāte" centriem.
Rīgā, Mežaparkā, ir iela, kas nosaukta Ščecinas vārdā.
Sabiedriskais transports Ščecinā
Sabiedriskais transports Ščecinā sastāv no 12 tramvaju un 82 autobusu līnijām, kas savā starpā savieno visas Ščecinas priekšpilsētas.
Pirmās autobusu satiksmes līnijas tika atklātas 1928. gadā. 1879. gada 23. augustā tika atklātas pirmās zirgu tramvaja līnijas. Ščecinā pirmais elektriskais tramvajs sāka kursēt 1896. gadā.
Movsess Silikjans
Movsess Silikjans (hy; 1862 — 1937) bija Krievijas impērijas armijas un vēlāk Armēnijas armijas ģenerālmajors.
Biogrāfija
Dienestu Krievijas impērijas armijā uzsācis 1884. gadā. Mācījies Maskavas Militārajā ģimnāzijā un pēc tam Aleksandra kara skolā. Pabeidzis arī Virsnieku strēlnieku skolu. Dienestu armijā sācis kā bataljona adjutants. Pirms Pirmā pasaules kara sākuma bijis Erevānas komandanta palīgs.
Pēc Kaukāza frontes sabrukuma un krievu karaspēka aiziešanas Silikjans atvaļinājās no dienesta, tomēr jau 1918. gada janvārī tika iecelts par 1. armēņu strēlnieku divīzijas komandieri. Īsā laikā viņš radīja kaujasspējīgas regulārās armijas vienības, kuru uzdevums bija atvairīt turku uzbrukumus. Drīz vien viņš tika iecelts par Erevānas armijas grupas komandieri. 1918. gada maijā, kad turki, ieņēmuši Aleksandropoli, uzsāka uzbrukumu Erevānas virzienā, Silikjans uzņēmās visu regulāro un zemessardzes vienību komandēšanu. Divās kaujās pie mūsdienu Armēnijas un Turcijas robežas Silikjana komandētās vienības uzvarēja turkus un tā tika nosargāta Ararata ieleja, kas neļāva turku karaspēkam virzīties tālāk Armēnijas teritorijā. Viens no šo kauju dalībniekiem, vēlākais PSRS maršals, Ovaness Bagramjans sacīja, ka Silikjans bija "visapdāvinātākais no visiem tā laika armēņu ģenerāļiem". 1920. gada rudenī Silikjans komandēja armēņu karaspēku pie Aleksandropoles, cenšoties apturēt vairākkārt lielāko turku revolucionāru karaspēku (Turcijas neatkarības karš).
No dienesta atvaļinājies, kad Armēnijā pie varas nāca boļševiki. Pēc tam strādājis dažādās padomju iestādēs. 1937. gadā represēts. Hruščova valdīšanas laikā reabilitēts.
Katovice
Katovice (pl) ir pilsēta Polijas dienvidos, Silēzijas vojevodistes centrs. Augšsilēzijas aglomerācijas lielākā un centrālā pilsēta. Viens no pilsētas simboliem — sporta arēna šķivja formā Spodek. Pilsēta atrodas Augšsilēzijas ogļu baseina teritorijā.
Pilsētā atrodas vairākas ogļu ieguves šahtas, divas metalurģiskās rūpnīcas un krāsaino metālu rūpnīca. Silēzijas universitāte ar 12 fakultātēm, vairākas citas augstskolas. Katovices centrā saglabājusies jūgendstila apbūve. No 20. gadsimta trīsdesmitajiem gadiem saglabājusies interesanta modernisma arhitektūra. Tomēr lielākā daļa māju ir neizteiksmīga 20. gadsimta sešdesmito līdz astoņdesmito gadu apbūve, kuru mūsdienās cenšas pārbūvēt. Šeit atrodas Silēzijas teātris, Silēzijas mākslas muzejs, Silēzijas filharmonija. Silēzijas kultūras un atpūtas parks ar stadionu, zooloģisko dārzu, planetāriju.
Vēsture
Dibināta 19. gadsimtā, kad apkārtējos kalnos atrada bagātīgas vērtīgo izrakteņu (sevišķi akmeņogļu) atradnes. Teritorija toreiz atradās Prūsijas sastāvā, kaut arī vairums iedzīvotāju bija poļi. Pēc Pirmā pasaules kara Katovice Silēzijas sacelšanās rezultātā iekļāvās Polijas sastāvā. Pilsēta auga, pateicoties akmeņogļu ieguvei un metalurģiskajai rūpniecībai. Komunistiskās Polijas laikā no 1953. līdz 1956. gadam Katovices nosaukums bija "Staļinogroda" (Stalinogród) par godu Josifam Staļinam. Pilsētā bija smaga ekoloģiskā situācija, bet pēc pagājušā gadsimta deviņdesmito gadu krīzes ogļu ieguvē un saimniecības pārorietēšanas, tā ir uzlabojusies.
Cilvēki
Katovicē dzimuši:
Sufozija
Sufozija ir iežu izskalošana, ko veic pazemes ūdeņi smilšakmeņos. Process ir straujš, rodas alas, piemēram Gaujas, Salacas un Abavas krastos.
Arisa
Arisa (kk) ir apgabala pakļautības pilsēta Tirkistanas apgabalā Kazahstānā. Izvietojusies apgabala vidusdaļā Sirdarjas pietekas Arisas krastā 150 km uz dienvidiem no apgabala centra Tirkistanas un 1470 km no valsts galvaspilsētas Astanas. Nozīmīgs dzelzceļa mezgls.
Vēsture
Apdzīvotā vieta izveidojusies 1900. gadā kā dzelzceļnieku ciemats pie stacijas Orenburgas—Taškentas dzelzceļa līnijā. Vēlākos gados no Arisas izbūvēts atzars uz Almati. 1956. gadā Arisai piešķirts pilsētas statuss. Attīstīta pārtikas rūpniecība.
Rudzi
Sējas rudzi (Secale cereale) ir graudzāļu dzimtas suga, kuru kā labību visvairāk audzē mērenā klimata joslā, galvenokārt Centrāleiropas ziemeļdaļas valstīs, Ziemeļeiropā un Austrumeiropā, tostarp arī Latvijā. Rudzu audzēšana izplatīta reģionos, kur nevar iegūt labu kviešu ražu. No graudiem iegūst miltus, kurus izmanto rudzu maizes cepšanā. Graudiem ir augsts ogļhidrātu un šķiedrvielu saturs, kā arī tie nodrošina nelielu olbaltumvielu, kālija un B vitamīna daudzumu. Rudzi tiek izmantoti arī lopbarībā. Rudzu salmus var izmantot kā pakaišus, celtniecībā, dažādu priekšmetu gatavošanā.
Kā kultūraugs rudzi veidojušies no savvaļas formām, cilvēkiem ir pazīstami aptuveni 2000 gadu, vēlāk nekā kvieši un cita labība. Latvijas teritorijā rudzus audzē jau vismaz kopš 8. vai 9. gadsimta.
Raksturojums
Rudzi ir viengadīgi vai daudzgadīgi lakstaugi. Stiebri — pelēcīgi zaļgani, slejas no 20 cm līdz 2 m augstumam. Ziedi veido saliktu vārpu. Vārpiņas blīvi izvietotas 2 rindās. Katrā vārpiņā ir 2 divdzimumu ziedi. Katru ziedu ietver 2 īlenveidīgas zieda plēksnes ar dzelonīšiem un smailu galu, kas veido vārpas akotu. Rudzi ir svešapputes augi, ko apputeksnē vējš. Rudziem ir izveidotas daudzas šķirnes.
Rudzu raža
Pēc Pārtikas un lauksaimniecības organizācijas datiem 2017. gadā visvairāk rudzi tika novākti Eiropā (81,6% no pasaules ražas). Lielākās valstis pēc novāktās ražas apmēriem ir Vācija, Polija un Krievija. Šajās trijās valstīs 2017. gadā novāca 58% no pasaules kopējās rudzu ražas.
Graudu izmantošana
No rudzu graudiem iegūst rudzu miltus. Savukārt no rudzu miltiem cep rudzu maizi, Latvijā izplatīta ir rupjmaize. Izplatīts ir arī tāds cepums kā pumperniķelis. No rudzu graudiem gatavo arī rudzu viskiju. Rudzu graudi tiek izmantoti arī lopbarībā.
Salmu izmantošana
Rudzu salmus var izmantot kā lopbarību, pakaišus, celtniecībā, dažādu priekšmetu gatavošanā.
Dienvidāzija
Dienvidāzija ir pasaules reģions, kurš atrodas Āzijas dienvidu daļā. Tajā dzīvo nepilni 2 miljardi iedzīvotāju. Reģionā ir daudzveidīgi dabas apstākļi un bagāti dabas resursi. Dienvidāziju rietumos apskalo Arābijas jūra un austrumos — Bengālijas līcis. Lielākās upes reģionā ir Ganga, Inda, Brahmaputra un Krišna.
Dienvidāfrika (reģions)
Dienvidāfrika ir Āfrikas reģions kontinenta dienvidu daļā uz dienvidiem no 12°—13° dienvidu platuma. Ietver arī Madagaskaru un Maskarēnu salas. Tropu un subtropu klimats.
Dienvidāfrikas valstis
Dienvidāfrikā atrodas 14 valstis:
Omikrons
Omikrons (Ο, ο; gr) — grieķu alfabēta 15. burts. Grieķu alfabēta skaitļu pieraksta sistēmā, tam ir nozīme 70. Cēlies no feniķiešu burta — ain. No burta "omikrons" cēlies latīņu alfabēta burts O un Kirilicas alfabēta O (vēlāk arī Ю).
Sengrieķu nosaukuma forma "Ό μικρόν" burtiski nozīmē "mazais „о“", atšķirībā no "lielā „о“" - omega (Ω).
Dzimta (bioloģija)
Dzimta (la) ir organismu klasifikācijas taksonomiskā vienība. Dzimta ir nākamā vienība aiz kārtas. Dzimtu sīkāks iedalījums bioloģijā ir ģintis.
Ilūkstes novada karogs
Ilūkstes novada karogs ir viens no Ilūkstes novada oficiāliem simboliem.
.hm
.hm ir augšējā līmeņa domēns (ccTLD), kura paredzētais pielietojums ir saistīts ar Hērda Salu un Makdonalda Salām, ar neapdzīvotu Austrālijai piederošu teritoriju. Domēns izveidots 1997. gadā. Domēna sponsors ir HM Domain Registry, kas nodrošina arī domēnu reģistrēšanu. Domēnu reģistrēšana ir atļauta tikai otrajā līmenī.
Ārējās saites
Toppdomän
Suša
Suša ir pilsēta Varmijas-Mazūrijas vojevodistē Polijas ziemeļaustrumos, uz dienvidrietumiem no Ilavas. Līdz 1945. gadam Rozenberga Rietumprūsijā (Rosenberg in Westpreußen) Vācijas (Austrumprūsijas) sastāvā.
Pēc Otrā pasaules kara, pamatojoties uz Potsdamas konferences lēmumiem, Suša iekļāvās Polijā, bet vācu iedzīvotāji no pilsētas tika padzīti.
Harijs Poters (tēls)
Harijs Džeimss Poters (en; dzimis ) ir britu rakstnieces Džoannas Ketlīnas Roulingas (Joanne Kathleen Rowling) fantāzijas grāmatu sērijas galvenais tēls. Grāmatas attēlo vientuļa bāreņa septiņus dzīves gadus. Viņš savā vienpadsmitajā dzimšanas dienā atklāj, ka ir burvis. Zēns sāk apmeklēt Cūkkārpas Raganības un burvestību arodskolu, lai iemācītos lietot maģiju. Harijs atklāj, ka burvju pasaulē ir slavens, turklāt viņa liktenis ir saistīts ar Lordu Voldemortu, 20. gadsimta nežēlīgāko tumšo burvi, kurš ir nogalinājis viņa vecākus. Mēģinot nogalināt gadu veco Hariju, Voldemorts ievainoja pats sevi.
Koncepcija un izveide
Saskaņā ar Roulingas teikto, ideja par Hariju Poteru radusies, gaidot aizkavējušos vilcienu no Mančestras uz Londonu 1990. gadā. Rakstniece apgalvo, ka šajās stundās viņas ideja par "šo kaulaino, tumšmataino, briļļaino zēnu, kurš nezināja, ka ir burvis, man kļuva aizvien īstāka". Kad Roulinga īstenoja ideju par savu grāmatu, viņa izlēma, ka Harijs būs bārenis, kurš apmeklē Cūkkārpas internātskolu. 1999. gada intervijā The Guardian viņa skaidroja: "Harijam bija jābūt bārenim - tātad viņš ir brīvs skolēns bez bailēm traucēt savus vecākus, apkaunot tos ... Cūkkārpai bija jābūt internātskolai - puse no svarīgākajiem notikumiem notika naktī! Un tad ir drošība. Mani bērni apliecina manu ticību tam, ka bērni vairāk par visu vēlas drošību, un to Cūkkārpa piedāvāja Harijam."
Rakstnieces mātes nāve 1990. gada 30. decembrī iedvesmoja Roulingu rakstīt par Hariju Poteru kā par zēnu, kas ilgojas pēc saviem vecākiem, viņa ciešanām kļūstot "dziļākām, vairāk īstām" nekā agrākajos uzmetumos, jo to pārdzīvoja arī Roulinga pati. 2000. gada intervijā ar 'The Guardian' Roulinga piezīmē, ka T.H.Vaita (T.H. White) stāsta "Zobens akmenī" (The Sword In the Stone) varonis Varts (Wart) ir "Harija garīgais sencis". Visbeidzot, viņa nosaka par Harija dzimšanas dienu 31. jūliju - rakstnieces pašas dzimšanas dienu. Roulinga apgalvo, ka Harijs nav tiešs kāda reāla cilvēka attēlojums, "viņš vienkārši radās kā daļa no manis".
Roulinga arī apgalvo, ka Harijs ir bērniem piemērots tēls reālajai dzīvei. "Izdomāta varoņa vai varones priekšrocība ir tas, ka to var labāk pazīt nekā dzīvu varoni, no kuriem daudzus jūs nekad nesastapsiet [..]. Ja cilvēkiem patīk Harijs un tie ierauga sevi viņā, es esmu apmierināta, jo domāju, ka viņš ir ļoti patīkams."
Biogrāfija
Harija Potera vecākus — Džeimsu un Liliju nogalināja bēdīgi slavenais burvis Lords Voldemorts. Kad viņš grasījās uzbrukt Harijam, Voldemorta lāsts atsitās pret Hariju un sakropļoja viņu pašu. Ilgus gadus Voldemorts un Harijs centās noskaidrot, kādēļ viņš toreiz tika sakropļots, bet Harijs bija palicis dzīvs tikai ar vienu rētu uz pieres, kas izskatījās pēc zibens. Atbildi Harijam sniedz viņa draugs un reizē arī skolotājs Baltuss Dumidors. Baltusam saistībā ar Hariju bija slepens plāns, kā nogalināt Voldemortu vienreiz pa visām reizēm. Zēns, kas izdzīvoja — tā burvju pasaulē dēvē Hariju, jo viņš izdzīvoja pēc Voldemorta trieciena. Visi viņu uzskatīja par slavenību, pat dievību.
Harijs visu savu mūžu bija pavadījis pie tantes un tēvoča (līdz viņš apprecējās ar Džinniju), kuri pret zēnu diez ko labi neizturējās: spundēja istabā zem trepēm, bieži vien turēja badā un pat izkalpināja. Tā Harijs iemācījās pazemību, ko tik augstu Harijā vērtēja Dumidors. Vēl nezinādams, ka ir burvis, Harijs savam brālēnam Dūdijam uzrīdīja čūsku, kas par laimi viņu nesakoda.
"Harijs Poters un filozofu akmens"
Pirmā vēstule, kuru viņš visā savā mūžā bija saņēmis, nāca no Cūkkārpas skolas. Tante un tēvocis nojauta, no kurienes tā nāk, un mēģināja no Harija visu noslēpt. Vēstules, kuras nesa pūces un gāzās iekšā pa kamīnu viņus tā notracināja, ka Dērslijiem ar Hariju nācās pārcelties kādā pamestā mājiņā pie okeāna. No burvjiem tomēr neizdevās noslēpties un Harijs sastapa pirmo burvi, kurš kļuva par vienu no viņa labākajiem draugiem — Hagridu. Tantes un tēvoča noslēpums tika atklāts. Harijs devās uz Cūkkārpu.
Katru gadu Cūkkārpā Voldemorts Hariju centās nogalēt vai atgriezties pats. Harijs bija drosmīgs un atbildīgs, tādēļ zināja, ka tieši viņam ir jāuzveic Voldemorts. Bez draugiem — Rona un Hermiones — viņam uzradās arī citi. Daudzi tie bija no Grifidora, bet neizpalika arī draugi no citiem torņiem — tādi kā Luna, Čo(Harija pirmā mīlestība) un citi.
"Harijs Poters un Noslēpumu kambaris"
Otrajā gadā Harijs atklāja, ka prot sarunāties šņācmēlē — valodā, kuru prata tādi burvji kā Voldemorts un Salazars Slīdenis. Skolēni, kuri nekontaktējās ar viņu, domāja, ka Harijs ir tas, kas skolā atvēris noslēpumu kambari.
Noslēpumu kambarī viņš pirmoreiz izglāba Rona māsu Džinniju, kas bija atradusi Toma Melsudora dienasgrāmatu un ar Melsudora palīdzību, skolā ielaidusi bazilisku — milzīgu čūsku. Harijs, pats to nezinādams, iznīcināja Melsudoru sadurot viņa diensgrāmatu, kurš bija viens no horkrustiem. Noslēpumu kambarī viņš gandrīz nomira, bet Dumidora fēnikss Fokss viņu izdziedēja. Harijs arī pats atklāja, ka ir pilntiesīgs Grifidors, jo no šķirmices tika izvilcis zobenu — Godrika Grifidora simbolu.
Harijs ļoti ilgojās pēc saviem vecākiem. Viņš nekad tos nebija redzējis un arī neko daudz par viņiem nezināja. Hagrids pirmajā gadā Harijam uz atvadām bija uzdāvinājis albumu, kurā viņš redzēja savus vecākus, bet tas neaizstāja ilgas pēc kārtīgas ģimenes.
"Harijs Poters un Azkabanas gūsteknis"
Trešajā gadā skolā ieradās jauns aizsardzību pret tumšajām zintīm skolotājs Remuss Vilksons. Harija uzticamā draudzene Hermione atklāja, ka Vilksons ir vilkatis, bet tanī laikā pa skolu arī klīda Siriuss Bleks(pēc Harija domām, viņa tēva slepkava). Slepenajā Cūkmiestiņa bubuļu būdā, Harijs atklāja, ka Siriuss un Remuss ir bijuši ļoti tuvi viņa tēva draugi. Toties Pīters Sīkaudzis, kurš bija noslēpies kā Rona žurka, gribēja viņu nogalināt. Harijs kļuva ļoti dusmīgs, kad uzzināja, ka patiesībā viņa tēva un mātes nodevējs ir Pīters Sīkaudzis — tēva, Remusa un Siriusa vecais draugs. Tomēr Sīkaudzim izdevās aizmukt un Harija tēvocim Siriusam nācās slēpties. Harijs daudz rakstīja savam tēvocim un stāstīja, kā viņam klājas.
"Harijs Poters un Uguns biķeris"
Harija izturība tika pārbaudīta ceturtajā grāmātā, kurā Harijs nokļuva trejburvju turnīrā. Atklājās, ka jaunais skolotājs — Trakacis Tramadāns bija iemetis viņa vārdu biķerī. Trejburvju turnīrā Harijs bija visjaunākais un neviens nesaprata, kā viņa vārds tur nokļuvis. Viltus Trakacis Tramadāns bija nāvēdis, kurš īsto Trakaci bija ieslodzījis. Vēlāk Trakacis kļuva par vienu no Fēniksa ordeņa biedriem. Harijs nonāca līdz pēdējai stafetei, kurā viņam un pārējiem dalībniekiem bija jāklīst pa labirintu un jāatrod kauss, pie kura pieskaroties, noskaidrosies Trejburvju turnīra uzvarētājs. Pie kausa Harijs nokļuva, bet izrādījās, ka nāvēdis to bija pārvērtis par ejslēgu un Harijs reizē ar vēl vienu Trejburvju turnīra biedru — Sedriku Digoriju nokļuva kapsētā, kurā Voldemorts augšāmcēlās no Harija asinīm un nogalināja Sedriku. Izmantodams Harija asinis, Voldemorts pat nedomāja, ko sev nodarīs, un netīšām pārvērta Hariju par vienu no horkrustiem.
"Harijs Poters un Fēniksa ordenis"
Dumidors zināja, ka Voldemorts ir augšāmcēlies un izveidoja Fēniksa ordeni, kas nodarbojās ar tādām lietām, kurās neiesaistījās burvestību ministrija. Harijs arī kļuva par vienu no Fēniksa ordeņa biedriem, bet tas bija nomācoši, jo visi uzskatīja, ka viņu vajag pasargāt kā vien iespējams no lorda Voldemorta.
Vēl viena nāve, kas Harijam lika justies tik slikti kā nevienu citu reizi, bija viņa krusttēva Siriusa. Harijs arvien vairāk un vairāk redzēja, kas notiek Voldemorta galvā, tādēļ noticēdams Voldemorta ilūzijām, devās uz burvestību ministriju, kur viņus jau sagaidīja nāvēži. Harijs domāja, ka Siriuss tiek spīdzināts, bet tā nebija. Voldemortam tikai vajadzēja pareģojumu, kuram pieskarties varēja tikai Harijs un viņš pats. Kā tad pareģojumu dabūt, ja uz ielas viņš nevarēja rādīties? Harijs. Fēniksa ordenis, kurā ietilpa arī Siriuss, devās glābt Hariju, bet Bellatrise Svešovska, Siriusa māsīca un paklausīgākā, ļaunākā nāvēde, viņu nogalināja. Harijs centās krusttēvu glābt, bet Fēniksa ordenis viņu apturēja.
"Harijs Poters un Jauktasiņu Princis"
Arvien vairāk un vairāk Harijs sāka domāt, ka tā ir viņa vaina. Siriuss bija vienīgais tuvais radinieks. Par viņu Harijs asaras lēja vēl ilgi. Arī nākamajā grāmatā Harijam neveicās. Jau tā bija grūti, ka nogalināts kāds viņam tik tuvs cilvēks, bet Strups nogalināja arī Dumidoru, kas atgriezies ar Hariju no horkrustu medībām, bija galīgi novārdzis.
Viņa skumjas un nemieru dziedēja draugi un arī otrā mīlestība — Džinnija Vīzlija. Harijs nespēja par Džinniju nedomāt. Viņam nepatika, ka meitene satikās ar viņas vecuma puišiem. Tad pēc kāda kalambola mača Džinnija bija viņu noskūpstījusi un visa pasaule sagriezās zem kājām. Harijs bija laimīgākais cilvēks visā pasaulē. Tomēr Dumidora bērēs viņi abi norunāja vairs netikties, lai Harijam nenāktos atkal ciest un zaudēt Džinniju.
"Harijs Poters un Nāves dāvesti"
Pēdējā grāmatā par Hariju Poteru, Harijam, Ronam un Hermionei ir tikai viens mērķis — atrast visus horkrustus un iznīcināt tos. Harijam domas visu laiku atgriežas pie Dumidora un Džinnijas. Viņš taču varēja Dumidoram vaicāt tik daudz, bet toreiz tas nebija ienācis prātā. Ritas Knisles grāmata un Severusa Strupa atmiņas Harijam beidzot atvēra acis un viņš patiesībā uzzināja, kāds ir Dumidors — mantkārīgs, nedaudz pārgudrs. Bet nokļuvis debesīs pie Dumidora, kad Voldemorts Harijam bija raidījis iznīcinošo lāstu, Harijs ar viņu aprunājās un piedeva viņam par visu, ko viņš Harijam nebija stāstījis un bija izmantojis Harija dzīvību, lai nogalinātu Voldemortu.
Par laimi Hariju paglāba viņa doma aizsargāt citus pašam mirstot un viņš kļuva par nāves pavēlnieku. Cilvēku, kurš vienīgais bija uzveicis nāvi. Trīs nāves dāvesti viņam palīdzēja. Un beidzot Harijs uzveica ļaunāko burvi burvju vēsturē. Un viņš pats palika slavens ar vārdiem "Puisēns, kurš izdzīvoja".
Epilogs
Pēc deviņpadsmit gadiem Harijs bija precējies ar Džinniju un viņiem bija trīs bērni. Vecākais no visiem Džeimss Siriuss Poters mācījās jau otro gadu Cūkkārpā, bet pirmo gadu tur sāka mācīties gadu jaunākais dēls — Baltuss Severuss Poters, kuram vārds tika dots par godu diveim slaveniem Cūkkārpas pasniedzējiem. Jaunākā meita bija nosaukta Harija mātes Lilijas un draudzenes Lunas vārdā (Lilija Luna Potere). Viņa vēl negāja skolā.
Harijs beidzot bija laimīgs, jo rēta nebija smelgusi jau deviņpadsmit gadu un viņam beidzot bija viss, ko vajadzēja — ģimene, draugi, Džinnija, krustdēls Tedijs (Vilksona un Tonkas dēls, kurš pēc vecāku nāves bieži vien dzīvojās pie krusttēva Harija) un vairs nebija Voldemorta. Septiņi gadi drosmes, gudrības, atjautības, skumju, dusmu, sāpju un nelaimju bija atmaksājušies un burvju pasaule beidzot bija brīva.
Radinieki
Dērsliju ģimene bija vienīgie dzīvie radinieki Harijam Poteram. Dērsliju ģimenē ietilpst Petūnija Dērslija, pirms apprecēšanās uzvārds bija Evansa (viņa bija Lilijas Evansas māsa) - tante, Vernons Dērslijs - tēvocis, Dūdijs Dērslijs - brālēns. Šī ģimene izturējās pret Hariju tā, kā pret suni, jo izkalpināja, badināja, necieta raganas un burvjus.
Džeimss Datons
Džeimss Petrika Datons jaunākais (James Patrick Dutton Jr.; dzimis ) ir NASA kosmonauts, ASV Gaisa spēku lidotājs.
2004. gadā tika uzņemts NASA astronautu kandidātu grupā.
Pirmais kosmiskais lidojums notika 2010. gada aprīlī misijā STS-131 kā Discovery pilotam.
Datons
Datons var būt:
Jūlijs (nozīmju atdalīšana)
Jūlijs var būt:
Aigars Birzulis
Aigars Birzulis (dzimis Kuldīgā) ir volejbola treneris. Pašlaik trenē pludmales volejbolistu Mārtiņa Pļaviņa un Jāņa Pēdas duetu un ir Murjāņu sporta ģimnāzijas volejbola treneris.
Jaunieša vecumā spēlējis volejbolu, izcīnījis medaļu PSRS junioru čempionātā. Kopš 1980. gadu vidus sācis strādāt par volejbola treneri. Bijis vairāku klubu treneris, tai skaitā Inčukalns/LU, ar ko 2005. gadā tika izcīnīts Latvijas čempionu tituls. Pirms 2008. gada Pekinas Vasaras Olimpiskajām spēlēm viņš trīs mēnešus strādājis ar Mārtiņa Pļaviņa un Aleksandra Samoilova duetu. Pēc Pekinas Olimpiskajām spēlēm kļuva par Mārtiņa Pļaviņa un Jāņa Šmēdiņa dueta galveno treneri. 2010. gada Eiropas čempionātā duets izcīnīja bronzu, 2011. gada Pasaules čempionātā tika izcīnīta 4. vieta, savukārt duets izcīnīja bronzas medaļu. Par sasniegumiem sportā ticis piešķirts V šķiras Triju Zvaigžņu ordenis.
Jakubs Štepāneks
Jakubs Štepāneks (dzimis 1986. gada 20. jūnijā Vsetīnā) ir čehu hokejists, vārtsargs, Čehijas hokeja izlases dalībnieks. Pašlaik (2019) Štepāneks spēlē Čehijas Ekstralīgas kluba Pardubices "Dinamo" sastāvā.
Spēlētāja karjera
Savu profesionālā spēlētāja karjeru Štepāneks uzsāka 2006. gadā, kad spēlēja Čehijas Ekstralīgas kluba HC Vitkovice rindās. Klubā viņš nospēlēja līdz pat 2010. gada vasarai, 2008.—09. sezonu noslēdzot ar vismazāk vidēji spēlē ielaisto vārtu rādītāju līgā.
2009. gada vasarā Štepāneks parakstīja līgumu ar Sanktpēterburgas SKA vienību, pievienojoties klubam kā otrais vārtsargs, taču sezonas gaitā spējot izkonkurēt Jevgēņiju Nabokovu. 2012.—13. gada sezonas gaitā Štepāneks no SKA pārcēlās uz Prāgas "Lev" vienību. No 2013. līdz 2016. gadam spēlēja Čerepovecas "Severstal" rindās.
Čehijas izlases rindās spēlējis 2009., 2010. un 2011. gada Pasaules čempionātos, kā arī 2010. gada olimpisko spēļu turnīrā.
Jūlijs I
Pāvests Jūlijs I (, miris ) bija Romas bīskaps no līdz  un līdz ar to katolisma tradīcijā tiek uzskatīts par vienu no Romas pāvestiem.
Jūlijs I katoļiem ir svētais. Viņa piemiņas diena ir 12. aprīlis.
Kriss Vrenna
Kriss Vrenna (dzimis ) ir amerikāņu mūziķis, producents, skaņu inženieris, remiksētājs, dziesmu autors un programmētājs. Vrenna ir grupas Tweaker izveidotājs un ir bijis Nine Inch Nails bundzinieks no 1989. gada līdz 1997. gadam. Tāpat Vrenna ir spēlējis taustiņinstrumentus un bungas grupā Marilyn Manson no 2007. gada līdz 2011. gada beigām.
Kiselice
Pie Freištates (Neidekā (Neudeck), mūsdienu Ogrodzeņecā (Ogrodzieniec)) sava mūža pēdējos mēnešus nodzīvoja Vācijas prezidents Pauls fon Hindenburgs (Paul von Hindenburg, 1847 - 1934).
Pēc 2. pasaules kara, pamatojoties uz Potsdamas konferences lēmumiem, Kiseļice iekļāvās Polijā, bet vācu iedzīvotāji no pilsētas tika padzīti.
Alfa
Alfa (Α, α;gr) ir grieķu alfabēta 1. burts. Grieķu alfabēta skaitļu pieraksta sistēmā tam ir nozīme "1". Tas ir veidots no feniķiešu burta — alef. Burts "alfa" ir bijis pamatā latīņu alfabēta burtam A un kirilicas alfabēta burtam А.
Pielietojums
Lielais burts "alfa" pārsvarā netiek izmantots ka simbols, jo tā pierakstam izmato lielo latīņu alfabēta burtu A.
Mazo burtu α kā simbolu izmanto, lai apzīmētu:
Kepler-22b
Kepler-22b ir pirmā atklātā citplanēta, kura atrodas apdzīvojamā zonā un riņķo ap Saulei līdzīgu zvaigzni Kepler-22. To atklāja. Kepler-22b atrodas aptuveni 600 gaismas gadu attālumā no Zemes. Kepler-22b rādiuss ir aptuveni 2,4 reizes lielāks nekā Zemes rādiuss, kaut gan masa ir salīdzināma Neptūna masai (~35 Zemes masas). Astronomi pieļauj, ka uz tās varētu atrasties ārpuszemes dzīvība. Zinātnieki vēl nav noskaidrojuši, vai šī planēta ir cieta kā Zeme vai Marss, vai gāzu planēta kā Jupiters vai Saturns. Tā, iespējams, varētu būt arī ūdens planēta.
Vidējais Kepler-22b planētas attālums no savas saules (Kepler-22) ir tikai par 15% mazāks kā Zemei no Saules, tas nozīmē, ka gada vidējā temperatūra uz šīs planētas ir ļoti līdzīgas zemes temperatūrai un atšķiras tikai par dažiem grādiem (uz Kepler-22b temperatūra ir nedaudz lielāka.)
Augusto Pinočets
Augusto Hosē Ramons Pinočets Ugarte (es, izruna: auˈɣusto pinoˈ(t)ʃe vai pinoˈ(t)ʃet; dzimis, miris ) bija Čīles militārais un politiskais darbinieks. Vēsturē iegājis kā 1973. gada Čīles militārā apvērsuma vadītājs un valsts diktators līdz 1990. gadam.
Dzīvesgājums
Dzimis 1915. gadā Valparaiso muitas ierēdņa Augusto Pinoše Veras un viņa sievas Avelīnas Ugartes Martinesas sešu bērnu ģimenē kā vecākais dēls. Viņa vectēvs bija bretoņu cilmes iebraucējs no Francijas.
Pinočets pie varas Čīlē nāca pēc ASV atbalstītā 1973. gada 11. septembra apvērsuma, pārņemot varu no ievēlētās Unidad Popular valdības ar Salvadoru Aljendi kā tās vadītāju. Vairāki akadēmiķi uzsvēruši, ka apvērsumam un sekojošais varas konsolidācijai izšķirošs ir bijis ASV atbalsts. Aljende 1973. gada 23. augustā bija Pinočetu paaugstinājis par armijas virspavēlnieku, bet kā ģenerālis bijis jau no 1972. gada sākuma. 1974. gada decembrī valdošā militārā hunta Pinočetu iecēla par Čīles prezidentu, lai arī to neatbalstīja viens no apvērsuma dalībniekiem, gaisa spēku ģenerālis Gustavo Lī.
Conficker
Conficker (zināms arī kā Downup, Downadup un Kido) — mūsdienu viens no zināmajiem un bīstamākajiem datora tārpiem. Programma tika uzrakstīta Microsoft Visual C++ valodā un pirmoreiz tīklā parādījās 2008. gada 21. novembrī. Uzbrūk Microsoft Windows operētājsistēmām (no Windows 2000 līdz Windows 7 un Windows Server 2008 R2). Līdz 2009. gada janvārim vīruss bija skāris no 9 līdz 15 miljoniem pasaules datoru. 2009. gada 13. janvārī Microsoft solīja 250 000 dolāru par vīrusa autora informāciju. 1. aprīlī bija paredzēts, ka vīrusam jāaktivizējas, taču tas neaktivējās, bet bīstamība ir saglabājusies līdz pat šai dienai. Epidēmija kļuva iespējama, jo zināma daļa lietotāju laikus neizmantoja vienlaikus ar biļetenu MS08-067 pieejamu atjauninājuma ielādēšanas iespēju.
Nosaukums
Nosaukums „Conficker” cēlies no en (konfigurācija) un de (rupji — tas, kas nodarbojas ar dzimumaktu, salīdz. en) Tādējādi, Conficker — „konfigurāciju izvarotājs”.
Izplatīšanās
Tāpat tas arī var izplatīties caur USB, izveidojot failu autorun.inf un failu RECYCLED\{SID}\RANDOM_NAME.vmx. Sistēmā tārps saglabājas dll-faila izskatā ar nejaušu nosaukumu, kas sastāv no latīņu burtiem, piemēram: c:\windows\system32\zorizr.dll. Tāpat arī ieraksta sevi servisos ar nejaušu nosaukumu, kas sastāv no latīņu burtiem.
Darbības principi
Tārps atrod Windows neaizsargātību, saistītu ar bufera pārpildinājumu un ar palīdzību viltus RPC-pieprasījumu izpilda kodu. Pirmkārt tas atslēdz pakalpojumu sēriju: automātiskā Windows atjaunošanās, Windows Security Center, Windows Defender un Windows Error Reporting, kā arī bloķē piekļuvi pretvvīrusa programmatūru tīmekļa vietnēm
Infekcijas simptomi
1. Atslēgti un/vai nevarat ieslēgt šādus pakalpojumus: <ul><li>Windows Update Service</li> <li>Background Intelligent Transfer Service</li> <li>Windows Defender</li> <li>Windows Error Reporting Services</li></ul>
2. Bloķēta pieeja pretvīrusu programmatūru tīmekļa vietnēm.
3. Inficētajos datoros lokālajā tīklā palielinās tīkla noslodze, jo no šiem datoriem sākas tīkla uzbrukumi.
4. Antivīrusu pieteikumi ar aktīvu tīkla ekrānu ziņo par Intrusion.Win.NETAPI.buffer-overflow.exploit uzbrukumu.
Cīņa ar vīrusu
Brīdināšanā par vīrusa infekciju un tā iznīcināšanā no inficētiem datoriem piedalījās tādas korporācijas, kā Microsoft, Dr.Web, ESET, Kaspersky Lab, Panda Security, F-Secure, AOL un citi. Taču bīstamība tik un tā ir saglabājusies līdz pat šai dienai, jo vīruss pastāvīgi pārveidojas, tāpēc, lai novērstu datora inficēšanos, vajag vienmēr atjaunot sistēmu un pretvīrusu bāzes parakstus.
Kā arī katram lietotājam jāzina, ka, ja dators jau ir inficēts ar vīrusu — atjauninājums var nepalīdzēt. Tieši tāpēc pilnīgai tārpa dzēšanai iesaka izmantot īpašas programmas pašas jaunākās versijas.
1628. gads
1628. bija garais gads, kas sākās sestdienā.
Olština
Olština (pl), agrāk Allenšteina (de) ir pilsēta Polijas ziemeļaustrumos — Varmijā pie Linas upes, Varmijas-Mazūrijas vojevodistes centrs. Līdz Otrajam pasaules karam ietilpa Vācijā. Varmijas bīskapijas vēsturiskā galvaspilsēta.
Vēsture
Olština izveidojās 14. gs. vidū senprūšu cilts varmu teritorijā kā apmetne ap Varmijas bīskapijas uzcelto pili, kad Teitoņu ordenis bija pietiekami nostiprinājies Prūsijā, lai sāktu kolonizēt arī iekšzemi.
Mercury septītnieks
Mercury septītnieks (en) bija ASV pirmo septiņu astronautu grupa. To NASA izvēlējās Mercury projektam. Grupas locekļi piedalījušies ne tikai Mercury lidojumos, bet arī Gemini, Apollo un Space Shuttle misijās.
Olština
Vēsture
1410. gadā lietuvieši, 1414. gadā poļi un 1454. gadā Vācu ordenis ieņēma pilsētu bez cīņas. Beidzoties Trīspadsmitgadu karam Olština 1466. gadā nokļuva poļu Karaļa Prūsijas sastāvā. Gadsimtu gaitā pilsēta kļuva poliskāka pēc iedzīvotāju sastāva, jo Olštinā ieradās daudz poļu no citām valsts daļām.
Prūsijas sastāvā Olština gandrīz neattīstījās līdz pat 1868. gadam, kad caur pilsētu tika uzcelta Tornas (tag. Toruņas) — Insterburgas (tag. Čerņahovskas) dzelzceļa līnija. Pilsēta piedzīvoja strauju uzplaukumu un 1903. gadā pilsētā bija 25 000 iedzīvotāju un tā kļuva par provinces centru.
Kaut arī pilsēta bija Austrumprūsijas poļu kultūras centrs, Versaļas līgumā paredzētajā plebiscītā 1920. gadā Olštinas iedzīvotāji ar 97,8% balsu pret 2,2% izvēlējās palikt Austrumprūsijas nevis Polijas sastāvā.
Otrā pasaules kara izskaņā, 1945. gada augustā Padomju armija iegāja Olštinā bez kaujas. Tomēr pilsēta tika izlaupīta un apmēram trešā daļa māju — nodedzināta. Pēc Potsdamas konferences lēmumiem, Austrumprūsijas dienviddaļa, tātad arī Olština, tika piešķirta Polijai.
Cilvēki
Olštinā (Allenšteinā) dzimuši:
Karību reģions
Karību reģions ir pasaules reģions, kurš atrodas galvenokārt Ziemeļamerikas dienvidu daļā, Karību jūrā. No reģiona ziemeļrietumos ir Meksikas līcis un Ziemeļamerika, rietumos Centrālamerika, bet dienvidos Dienvidamerika. Reģionā ir iekļautas vairāk kā 700 salas un rifi. Kopējā reģiona platība ir 239 681 km2, bet iedzīvotāju skaits ap 40 miljoniem. Lielākās pilsētas ir Santodomingo, Havana, Portoprensa, Santjago un Kingstona.
Karību reģiona valstis
Karību reģionā atrodas 13 valstis un 17 atkarīgās teritorijas:
Bēta
Pielietojums
Lielais burts bēta pārsvarā netiek izmantots kā simbols, jo to raksta tāpat kā lielo latīņu alfabēta burtu B, kaut arī ir izņēmumi:
Mazais burts β tiek izmantots kā simbols:
Ģints
Ģints var būt:
2009. gada Dakaras rallijs
2009. gada Dakaras rallijs bija 30. Dakaras rallijs. Tas būtu 31., ja netiktu atcelts 2008. gada rallijs. Tas sākās un beidzās. Maršruts veda cauri Čīlei un Argentīnai Dienvidamerikā, lai gan iepriekšējos gados sacensības notika pārsvarā Āfrikā un gandrīz vienmēr beidzās Senegālas galvaspilsētā Dakarā.
Latvijas pārstāvji
2009. gada Dakaras rallijā motociklistu konkurencē Latviju pārstāvēja vienīgi Einārs Vinters, jo viņa brālis Jānis Vinters guva traumu, tāpēc nepiedalījās. Automašīnu konkurencē Rīgas rallijreida komandu pārstāvēja trīs ekipāžas. Jānis Āzis/Ainārs Princis, Māris Saukāns/Didzis Zariņš un Andris Feldmanis/Krists Feldmanis. Visi nosauktie braucēji brauca ar OSCar spēkratiem.
Feldmaņu ekipāža izstājās 7. posmā. Āža/Prinča ekipāža kopvērtējumā ierindojās 24. vietā, savukārt Saukāns/Zariņš palika 83. vietā. E. Vinters motobraucēju konkurencē ierindojās 14. vietā.
Sacensību favorīti
Par favorītiem uz uzvaru motociklu klasē tika uzskatīti divi KTM rūpnīcu komandu braucēji: Sirils Deprē un Marks Koma. Pirms sacīkstes sākuma tika prognozēts, ka automašīnu klasē par uzvaru, tāpat kā iepriekšējos gados, cīnīsies Mitsubishi un Volkswagen komandas. Mitsubishi pārstāvēja Stefans Peteransels, Liks Alfāns, Nani Roma un Hiroši Macuoka. Volkswagen sastāvā brauca Karloss Sainss, Žinjels de Viljē, Dīters Depings un Marks Millers. Piedalīsies arī vairāki braucēji, kas kļuvuši slaveni ārpus rallijreidiem, piemēram, WTCC čempions Ivans Millers.
Incidenti
Pirmajā posmā Lielbritānijas pārstāvji Pols Grīns un viņa stūrmanis Metjū Harisons tika smagi ievainoti, kad viņu mašīna apgāzās kājām gaisā. Abi sportisti tika aizvesti uz vietējo slimnīcu un pašlaik ir kritiskā stāvoklī.
, 49 gadus vecais Francijas motociklists Paskāls Terī tika atrasts miris. Viņš bija pazudis bez vēsts vairākas dienas un par nāves iemeslu tiek uzskatīta plaušu tūska.
Ceļš
Sacīkstes sākums ir ieplānots Buenosairesā (Argentīna). Tālāk braucēji vairākas dienas ceļos pa Argentīnu, tad Čīli. Finišs būs Buenosairesā. Kopējais maršruta garums ir 9 574 kilometri, no kuriem 5 625 būtu uzņemts laiks. 10. janvārī ir ieplānota atpūtas diena.
Motocikli
{|
Kvadricikli
{|
Automašīnas
{|
Kravas automašīnas
{|
Bilavāls Zardārī Bhuto
Studē Oksfordas Universitātē. Pēc mātes nāves atentātā - Pakistānas Tautas partijas vadītājs.
Dimensija
Dimensijas tiek lietotas, lai attēlotu raksturlīknes veidā objekta atkarību no citiem ķermeņiem. Visbiežāk dimensijas tiek izmantotas, lai noteiktu objekta izmērus: garumu, platumu un augstumu, bet dimensijas var attēlot arī citus fizikālus lielumus, piemēram, masu, ķermeņa elektrisko lauku. Dimensijas tiek izmantotas arī citās jomās, piemēram, ekonomikā tās tiek izmantotas, lai attēlotu dažādu priekšmetu atkarību no cenas.
Matemātikā dimensijas tiek izmantotas, lai noteiktu ķermeņa atrašanās vietu plaknē (divdimensiju analīze) vai telpā (daudzdimensiju analīze). Izmantojot dimensijas, var veidot dažādus matemātiskos modeļus, kurus aplūkojot, var ātri iegūt vajadzīgo informāciju. Koordinātu sistēma ir telpiska dimensionāla sistēma, pēc kuras var noteikt punkta (objekta) atrašanās vietu. Dimensijas šādā sistēmā tiek sauktas par koordinātām.